Ηλυσιακός Α.Ο. (καλαθοσφαίριση)

Ο Ηλυσιακός Αθλητικός Όμιλος είναι ελληνικό αθλητικό σωματείο το οποίο εδρεύει στη Ζωγράφου Αττικής και ιδρύθηκε το 1927. Το βασικό τμήμα των δραστηριοτήτων του να εδρεύουν στα Ιλίσια και στο Γουδή του Δήμου Αθηναίων και κάποιες στο γειτονικό Ζωγράφου. Επίσημο έτος ίδρυσής του αποτελεί το 1927 και σήμερα διατηρεί τμήματα σε 9 ολυμπιακά αθλήματα: βόλεϊ, κολύμβηση, μπάσκετ, ξιφασκία, ποδόσφαιρο, πόλο, τοξοβολία, πυγμαχία και χειροσφαίριση. Το τμήμα καλαθοσφαίρισης του Ηλυσιακού ξεκίνησε τη δραστηριότητά του το 1968 και αποτελεί το πιο επιτυχημένο τμήμα του συλλόγου καθώς μετράει 8 συμμετοχές στην Α1 Εθνική κατηγορία.

 Ιστορική αναδρομή 
Το τμήμα καλαθοσφαίρισης του Ηλυσιακού ξεκίνησε τη δραστηριότητά του το 1968.«Ηλυσιακός Basket League ΟΠΑΠ 2013-14: Πληροφορίες», πληροφορίες στον επίσημο ιστότοπο του Ε.Σ.Α.Κ.Ε. Στη διάρκεια της πορείας του έχει διαγωνιστεί επί πολλά συναπτά έτη στις Εθνικές Κατηγορίες. Έχει αγωνιστεί 9 φορές στην Α1 Εθνική κατηγορία Ανδρών αποτελεί δε το σωματείο με τις περισσότερες παρουσίες στο πρωτάθλημα της Α2 Εθνικής Κατηγορίας. Από το 1983 ο Ηλυσιακός στεγάζεται στο Εθνικό Αθλητικό Κέντρο Ιλισίων, το οποίο ανήκει στο Δήμο Ζωγράφου.«Το Γήπεδο» , πληροφορίες στον επίσημο ιστότοπο της Κ.Α.Ε. Ηλυσιακός Α.Ο.

Σε τοπικό επίπεδο έχει κατακτήσει δύο Πρωταθλήματα Ε.Σ.Κ.Α. (αρκετά χρόνια πριν τη διάσπασή της σε Ε.Σ.Κ.Α. και Ε.Σ.ΚΑ.Ν.Α.) και συγκεκριμένα εκείνα των ετών 1975-76 και 1983-84. Αμέσως μετά την κατάκτηση του δεύτερου τίτλου, κατέκτησε την κορυφή του τελικού βαθμολογικού πίνακα της Β' Εθνικής Κατηγορίας για τη χρονιά 1984-85.«Πρωταθλητές Β' Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Καθώς δεν αναδείχθηκε Υπερπρωταθλητής των Ομίλων της κατηγορίας παρέμεινε σε αυτή. Ωστόσο την επόμενη χρονιά, 1985-86, κατέκτησε και πάλι την πρωτιά στον Όμιλό του και αυτή τη φορά, κατακτώντας και τον τίτλο του Υπερπρωταθλητή, ανήλθε σε ανώτερο επίπεδο.

Έτσι τη χρονιά 1986-87 διαγωνίστηκε στη νεοσύστατη Α1 Εθνική Κατηγορία. Στην τελική κατάταξη κατέλαβε την 9η και προτελευταία θέση. Την περίοδο 1987-88 βρέθηκε στην τελευταία θέση του τελικού βαθμολογικού πίνακα με αποτέλεσμα να υποβιβαστεί.

Δεκαετία 1990
Τη δεκαετία 1990 ο Ηλυσιακός αγωνίστηκε κυρίως στην Α2. Το ρόστερ του στην Α2 το 1991-92 με προπονητή τον Βαγγέλη Φώτση ήταν: Καλφόπουλος, Αναγνώστου, Βερτζάγιας, Πανταζόπουλος, Δημακάκος, Λιόλιος, Ταμπάκης, Πετρόπουλος, Οικονόμου.Α2 Ρετρό: Ηλυσιακός- ΠΑΟΔ Το 1997 ο Αντώνης Φώτσης μεταγράφηκε στον Παναθηναϊκό.

 Δεκαετία 2000 
Η αλλαγή της χιλιετίας βρήκε τον Ηλυσιακό να αγωνίζεται στη Β' Εθνική Κατηγορία, από την οποία υποβιβάστηκε στο τέλος της περιόδου 1999-00 έχοντας τερματίσει στη 13η θέση της τελικής κατάταξης.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Η παραμονή του στη Γ' Εθνική, ωστόσο, υπήρξε πολύ σύντομη καθώς ολοκλήρωσε την περίοδο 2000-01 αήττητος και κατά συνέπεια Πρωταθλητής.«Πρωταθλητές Γ' Εθνικής Κατηγορίας Ανδρών» , πληροφορίες στον επίσημο ιστότoπο της Ελληνικής Ομοσπονδίας Καλαθοσφαίρισης. Η καλή του πορεία συνεχίστηκε και την επόμενη περίοδο, 2001-02, που είχε σαν επιστέγασμα την κατάκτηση και του Πρωταθλήματος της Β' Εθνικής με 21 νίκες και 5 ήττες.

Η ανοδική πορεία του συλλόγου δεν διακόπηκε ούτε την επόμενη χρονιά, 2002-03, καθώς η κατάληψη της 3ης θέσης στην Α2 Εθνική ήταν αρκετή για να του εξασφαλίσει την άνοδο στην Α1 Εθνική, λόγω οικονομικής αδυναμίας του Παλαιού Φαλήρου να συμμετάσχει σε αυτή.«Ο Ηλυσιακός και τυπικά στην Α1», άρθρο στον ιστότοπο της εφημερίδας «Πατρίς», 16 Σεπτεμβρίου 2003.

Ο Ηλυσιακός δεν κατόρθωσε τότε να παγιώσει τη θέση του στην κορυφαία κατηγορία, καθώς την περίοδο 2003-04 τερμάτισε στην τελευταία θέση με μόλις 6 νίκες σε σύνολο 26 αγώνων. Την επόμενη χρονιά, 2004-05 στα πλαίσια της Α2 Εθνικής ολοκλήρωσε τις αγωνιστικές του υποχρεώσεις στην 6η θέση της βαθμολογίας. Την περίοδο 2005-06 έπεσε στην 9η θέση, χωρίς ωστόσο να αντιμετωπίσει άγχος για την παραμονή του. Η περίοδος 2006-07 δεν ήταν καλή για τον Ηλυσιακό, που τερματίζοντας στη 13η θέση, σε τριπλή ισοβαθμία, κινδύνευσε με υποβιβασμό. Λιγότερο αγχώδης ήταν η περίοδος 2007-08 στην οποία, παρόλο που η ομάδα είχε και πάλι χαμηλές επιδόσεις, τερμάτισε στην 11η και ασφαλή θέση (σε σύνολο 16 ομάδων). Ήταν τελικά το 2008-09 που στον τελικό βαθμολογικό πίνακα ισοβάθμισε στην κορυφή με το Περιστέρι, ανεβαίνοντας εν τέλει στην Α1 Εθνική ως δεύτερος.«Επεισοδιακή άνοδος για Ηλυσιακό», άρθρο στον ιστότοπο της εφημερίδας «ΕθνοΣΠΟΡ» 9 Μαΐου 2009.

Τη Δευτέρα 8 Ιουνίου 2009, με Γενική Συνέλευση του Δ.Σ. του Ηλυσιακού Α.Ο. στα γραφεία του συλλόγου, αποφασίστηκε η μετατροπή του Τ.Α.Κ. Ηλυσιακός (Τμήμα Αμοιβομένων Καλαθοσφαιριστών) σε Κ.Α.Ε. Ηλυσιακός Α.Ο. (Καλαθοσφαιρική Ανώνυμη Εταιρία), βάσει των διατάξεων του Νόμου 2725/1999.«Εγένετο… ΚΑΕ», άρθρο στον ιστότοπο Ilisiakos.net, 8 Ιουνίου 2009.

 Δεκαετία 2010 
Έχοντας επιστρέψει στην Α1 Κατηγορία, η ομάδα του Ηλυσιακού αυτή τη φορά πέτυχε να σταθεροποιήσει τη θέση της, ανανεώνοντας την παραμονή της για μια πενταετία.

Συγκεκριμένα την περίοδο 2009-10 ολοκλήρωσε τις αγωνιστικές της υποχρεώσεις στη 12η θέση, ισοβαθμώντας με τα Τρίκαλα 2000 που υποβιβάστηκαν. Στο θεσμό του Κυπέλλου Ελλάδος γνώρισε τον αποκλεισμό στην 1η αγωνιστική της Β' Φάσης κατόπιν ήττας με σκορ 69-60 από τον Ηρακλή Θεσσαλονίκης.«Εύκολα τα Τρίκαλα, έξω Περιστέρι & Ηλυσιακός», άρθρο στον ιστότοπο Gazzetta.gr, 7 Οκτωβρίου 2009. Την επόμενη χρονιά, 2010-11, τερμάτισε στην 11η θέση. Η παραμονή του Ηλυσιακού στην κατηγορία εξασφαλίστηκε κατόπιν απόφασης αθλητικού δικαστηρίου, το οποίο οδήγησε στην Α2 την ΑΕΚ για πρώτη φορά στην ιστορία της.«Δικαιώθηκε ο Ηλυσιακός, υποβιβάζεται η ΑΕΚ», άρθρο στον ιστότοπο Sport24.gr, 20 Ιουνίου 2011. Στο Κύπελλο, την πορεία του Ηλυσιακού σταμάτησε στο πρώτο του παιχνίδι ο Αρκαδικός, ο οποίος τον υποχρεώσε σε ήττα με σκορ 87-73.«O Αρκαδικός απέκλεισε τον Ηλυσιακό!», άρθρο στον ιστότοπο SigmaLive.com, 23 Σεπτεμβρίου 2010.

Την αγωνιστική περίοδο 2011-12 ο Ηλυσιακός βρέθηκε ξανά στην 11η θέση, σε σύνολο 13 ομάδων αυτή τη φορά. Σε ό,τι αφορά το Κύπελλο, η ομάδα του Ζωγράφου προχώρησε πολύ περισσότερο, εφόσον μετά από 4 αγώνες έφτασε στη «Φάση των 8», όπου και αποκλείστηκε οριακά από την Ε.Κ. Καβάλας με σκορ 77-76.«Στα ημιτελικά η Καβάλα, νίκησε 77-76 τον Ηλυσιακό», άρθρο στον ιστότοπο In.gr, 12 Οκτωβρίου 2011.«Καβάλα - Ηλυσιακός 77-76», άρθρο στον ιστότοπο Sport24.gr, 12 Οκτωβρίου 2011. Συνεχίζοντας στο ίδιο μοτίβο, ο Ηλυσιακός τερμάτισε και πάλι κοντά στη ζώνη του υποβιβασμού την επόμενη χρονιά 2012-13 και συγκεκριμένα στη 12η θέση. Στο θεσμό του Κυπέλλου η πορεία του ανακόπηκε στην 1η αγωνιστική της Β' Φάσης, όταν ηττήθηκε με σκορ 87-74 από τον Απόλλωνα Πατρών.«Απόλλων Πάτρας-Ηλυσιακός 87-74» , άρθρο στον ιστότοπο Contra.gr, 18 Σεπτεμβρίου 2012.«Χωρίς πρόβλημα οι «αιώνιοι» της Θεσσαλονίκης», άρθρο στον ιστότοπο του NovaΣΠΟΡ FM, 18 Σεπτεμβρίου 2012.

Την σεζόν 2013-14, η ΚΑΕ Ηλυσιακός Α.Ο. συμμετείχε στο πρωτάθλημα της Α1 Εθνικής Κατηγορίας, γνωστή και με την ονομασία «Basket League ΟΠΑΠ». Επικεφαλής προπονητής ήταν ο Τζίμης Κουστένης και άμεσος συνεργάτης προπονητής ο Χρήστος Κουτσούμπας. Κατελαβε την 12η θέση σε ισοβαθμία με τον Πανελευσινιακό και τον Ίκαρο Χαλκίδας, και τελικά υποβιβάστηκε μαζί με τον Ίκαρο λόγω χειρότερης συγκομιδής πόντων στους μεταξύ τους αγώνες.

Σε ό,τι αφορά το θεσμό του Κυπέλλου Ελλάδος, ο σύλλογος συμμετείχε σε 4 αγώνες φτάνοντας μέχρι τη «Φάση των 8». Εκεί γνώρισε την ήττα από τον Ολυμπιακό Πειραιώς με σκορ 54-85 και αποκλείστηκε από τη συνέχεια της διοργάνωσης.«Ηλυσιακός - Ολυμπιακός 54-85», άρθρο στον ιστότοπο Sport24.gr, 10 Οκτωβρίου 2013.«Ηλυσιακός - Ολυμπιακός 54-85» , άρθρο στον ιστότοπο Contra.gr, 10 Οκτωβρίου 2013.

Το 2017 ο Αντώνης Φώτσης επέστρεψε στον Ηλυσιακό βοηθώντας τον στην άνοδο στην Β' Εθνική για τη σεζόν 2024-25.Ο Ηλυσιακός του Αντώνη Φώτση πήρε την άνοδο!  - gazzetta.gr

Παλαιότερα ρόστερ
Το ρόστερ του συλλόγου την περίοδο 2013-14:

ΑριθμόςΟνοματεπώνυμοΗμερ. γενν.ΘέσηΎψοςΕθνικότητα    Καλαθοσφαιριστές  Αλεξάνταρ Πέτροβιτς19873-42,046Αντώνης Παπαλιονάκης20061-21.86 4Έρικ Ντέβεντορφ198721,977Τάσος Αντωνάκης19924-52,059Νίκος Χατζής197621,9610Φώτης Ζούμπος199321,9511Περικλής Δορκοφίκης19803-42,0512Ντι Τζέι Στέφενς19903-41,9813Γιάννης Βαβάτσικος19903-42,0114Στέλιος Ιωάννου198721,9615Σάββας Τζουγκαράκης198652,0816Τσέικχ Μποντζ198752,0819Κάρτνεϊ Πίγκραμ198521,85    Προπονητής Δημήτρης Κουστένης  Προπονητής 20x20px|Eλληνας   Δεδομένα: Φεβρουάριος 2014

 Διακεκριμένοι καλαθοσφαιριστές 
   Αντώνης Φώτσης
  Νίκος Χατζής
  Βασίλης Γκούμας
  Κυριάκος Βίδας
  Στράτος Περπέρογλου
  Μπρεντ Πέτγουεϊ
  Οθέλο Χάντερ
  Νίκος Αγγελόπουλος
  Γιάννης Αθανασούλας
  Γιάννης Αθηναίου
  Γιώργος Αποστολίδης
  Δημήτρης Αράπης
  Σπυρος Βερτζἀγιας
  Ίαν Βουγιούκας
  Βαγγέλης Δρόσος  Περικλής Δορκοφίκης
  Φώτης Ζούμπος
  Ανατόλι Ζουρπένκο
  Λεωνίδας Κασελάκης
  Γιώργος Καστρινάκης
  Παναγιώτης Καυκής
  Δημήτρης Κοκολάκης  Αλέξης Κυρίτσης 
  Τζίμι Μπάξτερ
  Μάριος Μπατής
  Γιώργος Μπόγρης
  Γουίλι Ντιν
  Μιχάλης Οικονόμου
  Νίκος Παπανικολόπουλος
  Ανδρέας Παπαντωνίου  Λεωνίδας Σκούταρης
  Δημήτρης Τσαρουχάς
  Γιώργος Τσιάκος
  Κώστας Χαρίσης

Συμμετοχές σε Εθνικές κατηγορίες
Ο Ηλυσιακός μετράει μέχρι σήμερα 26 συμμετοχές στα Κορυφαία Εθνικά Πρωταθλήματα:
Α1 Εθνική κατηγορία ανδρών (8): 1986-87, 1987-88, 2003-04, 2009-10, 2010-11, 2011-12, 2012-13, 2013-14

Α2 Εθνική κατηγορία ανδρών (18): 1988-89, 1989-90, 1990-91, 1991-92, 1992-93, 1993-94, 1994-95, 1995-96, 1996-97, 1997-98, 1998-99, 2002-03, 2004-05, 2005-06, 2006-07, 2007-08, 2008-09, 2014-15

Τίτλοι και διακρίσεις
Κύπελλο Ελλάδας
Ημιτελικά: 1995 (4ος)
Προημιτελικά: 1987, 1988, 2012, 2014
Πρωταθλήματα Β΄ Εθνικής: 1985, 1986, 2002
Γ΄ Εθνική καλαθοσφαίρισης ανδρών: 2001, 2024
Πρωταθλήματα Α΄ Ε.Σ.Κ.Α.: 1976, 1984
Τουρνουά Αχιλλέας Μέντζος: 2021Μίλωνας : Στον Ηλυσιακό το 3o τουρνουά «Αχιλλέας Μέντζος»

 Τμήματα υποδομών 
Η εφηβική ομάδα του Ηλυσιακού αποτελεί ισχυρή δύναμη τα τελευταία χρόνια, έχοντας κατακτήσει δύο φορές το Πρωτάθλημα Ελλάδος Εφήβων, το 2007 και το 2008.«Πρωταθλητές Ελλάδος Εφήβων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κατά την αγωνιστική περίοδο 2009-10 ο Ηλυσιακός κατέκτησε το Πρωτάθλημα της Α' Κατηγορίας Εφήβων που διοργανώνει η Ε.Σ.Κ.Α.. «Πρωταθλητής στους Εφήβους ο Ηλυσιακός» , άρθρο στον ιστότοπο Sport24.gr, 31 Μαρτίου 2010.

 Παραπομπές 

Ανδρων
Κατηγορία:Σωματεία Ε.Σ.Κ.Α.
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1968